CELEX: 62014TN0164
Language: et
Date: 2014-03-07 00:00:00
Title: Kohtuasi T-164/14: 7. märtsil 2014 esitatud hagi – Calberson GE versus komisjon

16.6.2014   
            
            
               ET
            
            
               Euroopa Liidu Teataja
            
            
               C 184/32
            
         7. märtsil 2014 esitatud hagi – Calberson GE versus komisjon
   (Kohtuasi T-164/14)
   2014/C 184/54
   Kohtumenetluse keel: prantsuse
   
      Pooled
   
   
      Hageja: Calberson GE (Villeneuve-la-Garenne, Prantsusmaa) (esindajad: advokaadid E. Gallois ja E. Dereviankine)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               kohustada Euroopa Komisjoni maksma talle järgmised summad:
               
                           —
                        
                        
                           tarnegarantii hilinenud vabastamisega tekitatud finantskulud: 7 691,60 eurot koos maksudega;
                        
                     
                           —
                        
                        
                           veoarvete maksmise tähtajast kuni nende arvete tegeliku maksmiseni kogunenud viivis: 81 817,25 eurot ilma maksudeta, ja 6 344,17 USD;
                        
                     
                           —
                        
                        
                           „viivise viivis”: 2 % iga eeltoodud viivise maksmisega hilinetud kuu eest (81 817,25 eurot ilma maksudeta ja 6 344,17 USD);
                        
                     
                           —
                        
                        
                           ülejäänud veoarve: 17 400 eurot koos maksudega;
                        
                     
                           —
                        
                        
                           vahetuskursi hinnavahe: 30 580,41 eurot koos maksudega;
                        
                     
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hageja on määrustest nr 111/1999 (1) ja nr 1799/1999 (2) tulenevalt edukas pakkuja hankes, mis puudutab veiseliha transporti Venemaa Föderatsiooni põllumajandustoodete sellesse riiki tarnimise programmi raames.
   Tulenevalt Euroopa Kohtu otsusest Geodis Calberson GE (17.1.2013, C-623/11, kohtulahendite kogumikus veel avaldamata), millega antakse liidu kohtule pädevus lahendada siseriikliku sekkumisameti tehtud vigadega tekitatud kahju hüvitamise nõudeid, palub hageja hüvitada kahju, mida ta nimetatud hankelepingu täitmise raames kandis.
   Hageja väidab seega, et siseriiklik sekkumisamet, FranceAgriMer, tegi vigu – nimelt i) hageja antud hankelepingu nõuetekohase täitmise tagatiste hilinenud vabastamine, ii) arvete, mida pole vaidlustatud, hilinenud maksmine, iii) teatud arvete, mida pole vaidlustatud, maksmata jätmine ja iv) teatavate arvete maksmine erinevas valuutas kui see, mis oli ette nähtud hankelepingus – millega tekitati hagejale kahju.
   
      (1)  Komisjoni 18. jaanuari 1999. aasta määrus (EÜ) nr 111/1999, milles sätestatakse üldeeskirjad põllumajandustoodete Venemaa Föderatsiooni tarnimise programmi käsitleva nõukogu määruse (EÜ) nr 2802/98 kohaldamiseks (EÜT L 14, lk 3; ELT eriväljaanne 03/24, lk 296).
   
      (2)  Komisjoni 16. augusti 1999. aasta määrus (EÜ) nr 1799/1999 veiseliha tarnimise kohta Venemaale (EÜT L 217, lk 20).